《奉和籀书周大士十首 其六》
明代·释古义

孤峰双眼阔，松竹一林虚。潇洒真无着，幽寻兴有馀。

烹茶敲石栗，粗粝献酸菹。德味浑忘澹，骄人气尽除。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。